  Туспуктэм: vk.com (Библиотека им. Н.С. Байтерякова) Наталия Сильвестрова Можгаын удмурт кылбурчилы, Совето Союзысь писательёслэн огазеяськонзылэн ёзчиезлы, Быдӟым Атыкай ожлэн ветеранэзлы Николай Байтеряковлы буре ваён пул усьтӥзы. Ужрад авторлэн вордскем дырысеныз 100 ар тырмонлы тупатэмын вал. Со сярысь Н. С. Байтеряков нимо лыдӟиськонни «ВКонтакте» мерлыко вотэсысь огиназ ивортӥз. Пулэз Можгаысь Наговицын нимо микроёросысь 15 номеро юрт борды юнматӥзы. Ӵапак со юртын берпуметӥ 30 арзэ улӥз но устоосэ ужъёссэ гожтӥз  Ужрадэ Удмуртиысь лулчеберетъя министр Владимир Соловьёв, элькунынсь гожъясьёслэн огазеяськонэнызы кивалтӥсез Пётр Захаров, лулчеберетъя, спортъя но егитъёсын ужанъя управленилэн кивалтӥсезлэн воштӥсез Наталья Ашихмина, «Удмурт Кенеш» огазеяськонлэн Можга ёзэтэзлэн тӧроез Григорий Владимиров, Николай Байтеряковлэн ӵыжы-выжыосыз, «Инвис» литература клублэн ёзчиосыз, кылбурчилэн творчествоеныз тунсыкъяськисьёс пыриськизы. Тодэ вайытом, Ижкарын удмурт кылбурчилэн Николай Байтеряковлэн вордскем дырысеныз 100 ар тырмонлы сӥзем адӟытон ужа. Тегъёс: Литература гожъясьёс буреваён синпелет Можга Удмуртия  